b'\n_START_ARTICLE_\nRCD Mallorca\n_START_SECTION_\nHistorie\n_START_PARAGRAPH_\nKlubben, som er Balearenes eldste, ble grunnlagt av Adolfo V\xc3\xa1zquez i 1916. Han kalte klubben Junta Directiva del Alfonso XIII FBC etter Alfonso XII av Spania. Klubbens f\xc3\xb8rste kamp ble spilt p\xc3\xa5 "Campo de Buenos Aires" i Palma de Mallorca mot FC Barcelona, en kamp Barcelona vant kampen 8-0. \xc3\x85ret etter skiftet klubben navn til Real Sociedad Alfonso XIII, som forble navnet frem til 1931, da klubben, av politiske grunner, skiftet navn til Club Deportivo Mallorca. Samtidig som dette skjedde ble ogs\xc3\xa5 klubbens nye stadion, Es Fort\xc3\xad, innviet. Senere bestemte ledelsen seg for \xc3\xa5 skifte stadionets navn til Llu\xc3\xads Sitjar, til \xc3\xa6re for en av dem som var mest involvert i byggingen av stadionet tre \xc3\xa5r tidligere. Real ble lagt til i klubbnavnet i 1949.\n_START_SECTION_\nStadion\n_START_PARAGRAPH_\nKlubben spiller til daglig p\xc3\xa5 ONO Estadi(tidligere Son Moix). Stadionanlegget har en kapasitet p\xc3\xa5 23 142 sitteplasser._NEWLINE_Klubben er allerede ferdig med nye planer om nytt stadion til tross for at Ono Estadi ble bygd s\xc3\xa5 sent som i 1999. _NEWLINE_Det nye stadionet vil v\xc3\xa6re det eneste av sitt slag i Spania, da det skal inneholde solcellepanel. Det vil ha 40 000 sitteplasser, noe som vil f\xc3\xb8re til st\xc3\xb8rre inntekter.\n_START_SECTION_\nHector Cuper-tiden\n_START_PARAGRAPH_\nHector Cuper kom som trener i 97/98 sesongen og ledet RCD Mallorca, som f\xc3\xb8r sesongen var d\xc3\xb8mt nord og ned av de fleste, til en meget bra 5.-plass og UEFA-cupplass. Sesongen (98/99) etter blir det en 3 plass og lagets beste plassering i La Liga noensinne, denne gangen endte de bare bak Real Madrid og FC Barcelona._NEWLINE_Denne gangen kronet de en str\xc3\xa5lende sesong med supercupseier mot Barca etter en 0-1 seier p\xc3\xa5 Camp Nou i Barcelona og 2-1 p\xc3\xa5 dav\xc3\xa6rende Son Moix._NEWLINE_Senere spilte de en Recopa de Europa mot SS Lazio i Birmingham (England) det endte med et 2-1 tap, etter at Dani Garcia scoret for Mallorca mens Christian Vieri og Pavel Nedv\xc4\x9bd scoret for Lazio._NEWLINE_Med Hector Cuper bak roret som Mallorca-trener, hentet man inn spillere som Ariel Ibagaza og senere Juan Arango (2003, i Hector Cupers andre periode i klubben)som er blant de mest verdsatte spillerne og de viktigste spillerne for Mallorca per i dag.\n_START_SECTION_\nEn ny tid med Luis Aragones\n_START_PARAGRAPH_\nSesongene fra 2000/01, 01/02 til og med 02/03 skulle bli meget minneverdige sesonger for Mallorca og Balearenes del. Det ble  nemlig Mesterligaen-spill 01/02 sesongen etter at den tidligere spanske landslagsjefen Luis Aragones ledet sitt mannskap til den beste poengsummen Mallorca noen gang har f\xc3\xa5tt i den \xc3\xb8verste divisjonen med hele 71 poeng, som f\xc3\xb8rte til den tidligere nevnte Mesterligadeltakelsen._NEWLINE_I gruppespillet ble Mallorca som forventet sl\xc3\xa5tt ut, men tredjeplassen i gruppa f\xc3\xb8rte til at de fikk v\xc3\xa6re med i UEFA-cupen. Der ble de sl\xc3\xa5tt ut av FC Slovan Liberec fra Tsjekkia i kvartfinalen med 5-2 sammenlagt.\n_START_SECTION_\nMeritter\n_START_PARAGRAPH_\nMallorca har spilt to Supercopas de Espa\xc3\xb1a(spansk supercup). Den ene i 1998 mot Barcelona hvor Mallorca vant sammenlagt 3-1, senere i 2003 spilte de mot Real Madrid hvilket endte med tap. _NEWLINE_Klubben vant ogs\xc3\xa5 Copa del Rey i 2003, da de slo  Recrativo de Huelva 3-0 i finalen. M\xc3\xa5lsk\xc3\xa5rere var  Walter Pandiani (1) og Samuel Eto\'o (2)._NEWLINE_Man har til sammen hatt deltakelse i 3 copa del rey-finaler. Man har der 1-seier, og 2-tap.'